LidanRubinov/Halacha-QA huggingface dataset:
שאלה: הפלגה לפני שבת: כבוד הרב אני חוזרת בתשובה כבר חודש וישנה הפלגה מהעבודה כמובן שרק נשים נשואות מצטרפות. רציתי לשאול, האם מותר לי להפליג מיום שישי בבוקר עד יום ראשון? אני פשוט חדשה בעניין אז סליחה על הבורות.
תשובה: לך. מאוד שמחתי לקבל את שאלתך היפה. וממש התרגשתי לשמוע על החזרה בתשובה שלך. ממש כל הכבד, והנני לברך אותך שתזכי להמשיך את החזרה בתשובה שלך, ושכל חייך יהיו בשמחה ובהתעלות. לפי ההלכה יש בעיה גדולה להפליג בספינה ביום שישי, שכן כתוב בהלכה שאין מפליגים בספינה סמוך לשבת מסיבות שונות, או משום טלטולי הספינה שרבים יותר בתחילת ההפלגה או בגלל שאז יש הרבה יותר חילול שבת בהפעלת המכשירים השונים, מאשר באמצע הים שהספינה נוהגת באופן ישר יותר ובלי יותר מידי צורך בהתערבות. ולכן יש בעיה להצטרף להפלגה זו. אינני רוצה להאריך בכל הפרטים של הדין, שאין רצוני להכביד עלייך בפרטים שאינם נצרכים כעת למקרה זה. למרות שקיצרתי, את מוזמנת תמיד לפנות אלי לאימייל שלי, ואשמח לענות על כל שאלה ואשתדל לעזור לך בכל מה שתרצי, שאני כאן בשבילך שמח לעזור, גם בתשובות וגם בעזרה מעשית בחזרה בתשובה שלך. הרב יצחק גרינבלט zahig1 gmail.com
שאלה: עצי פרי ועקירתם: האם מותר לעקור עץ פרי שידוע שהוא מלא תולעים בגידול ביתי ואין אפשרות להכשירו כדוגמת תות עץ? ואם אי אפשר, מה אנחנו אמורים לעשות עם העץ הזה (הוא עדיין בשנה הראשונה לנטיעה). האם מותר לעקור שיח פירות כדוגמת פסיפלורה? והאם גם עגבניות וכד נכנסים לכלל האיסור או רק עץ פרי ממש?
תשובה: וברכת ד' א. עץ תות אין לקצצו (עיין דרכי תשובה סי' קטז ס"ק נא). על כן אפשר להעבירו עם הגוש למקום מרוחק. ב. בירקות ופרי האדמה (עגבניות, תפו"א וכדו') אין גדר של אילן כלל, ועל כן אין בהם איסור השחתת עצים (יש איסור סתם השחתה). לגבי פסיפלורה, כיוון שיש דעות שהוא אילן, נראה שיש להחמיר ולא לעקור אותו אלא על ידי גוי ובגוש. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: היחס לקרוב דתל"ש: יש לי גיסה דתלש"ית שהתארסה וגרה עם בן זוגה הדתל"ש. האם אפשר להזמין אותם לארוחת שבת בעיר אחרת כשידוע שהם לא נשארים לכל השבת? בנוסף, האם מותר לי לבקר בביתם או שיש פה חילול השם? האם מותר לי לשלוח לשם את ילדי?
תשובה: אם ידוע שיחזרו בשבת, אתה עובר על לפני עיור. גם אם אתה מציע להם להישאר כל השבת ויש לך מקום עבורם לכל השבת, אתה עובר על מסייע לדבר עברה. רק אם יש סיכוי סביר שקירובם יחזירם בתשובה ואתה מזמינם לשבת שלמה ויש לך מקום, אינך מסייע לדבר עברה.
שאלה: ברכת חמאת קקאו: מה מברכים על חמאת קקאו (זה רק השומן של הקקאו, והוא בצבע לבן)?
תשובה: ברכתו שהכל, כיון שלא ניכר ממה הוא בא.
שאלה: קביעת וסת עם אמצעי מניעה: אישה שמשתמשת באמצעי מניעת הריון (כמובן ע"פ הוראת הרבנים), האם שייך אצלה קביעת ווסת, או וסת חצי קבוע או שמא ההלכות שונות? (לא דחוף תוך 3 שעות, אבל אשמח לקבל תשובה במשך היום). ויישר כוח
תשובה: צריכה לפרוש על פי הוראות הכדורים. כלומר, אם הוראות הכדורים הם כי לאחר 48 שעות הוסת יכול להופיע, אזי יש לפרוש באותה עונה עד שיגיע הוסת. הרב שמואל הולשטיין
שאלה: נטילת תרופות בימי צום: לרבנים. אני מקבל טיפול הכולל שימוש בתמצית פרחי בך (תמצית פרחים ללא טעם), השימוש חייב להיות רצוף, והוא כולל טיפטוף 5 טיפות ביום מתחת ללשון. האם ניתן לקחת את הטיפול בצום יום הכיפור ובצומות האחרים ע"מ שלא לאבד את יעילות הטיפול?
תשובה: ביוה"כ יש בעיה כיון שיוה"כ הוא מדאורייתא ויש בעיה לבלוע דברים. ושומר מצוה לא ידע דבר רע. בשאר הצומות זה כמו כל שאר טיפול רפואי, שמותר (וגם אין לזה טעם).
שאלה: קבלת תרומה ממעשר כספים: הרב, הוצאתי לא מזמן תוכנה שמכילה מאגר כתבים תורני. התוכנה מופצת ללא ת לאחרונה מספר משתמשים פנו אלי כדי לתת לי תרומה (אחד מהם ציין שזה מכספי מעשר) כי ברצונם להשתתף בזכות הפצת התורה. אם אקבל את התרומה ייתכן שהכסף ישמש אכן לקדם את הנושא וייתכן שלא. לי אישית ב"ה אין שום צורך בתרומה זו. האם מותר לי בכלל לקבל מעשר כספים של מישהו? האם כדאי לי לקבל?
תשובה: אם הכסף ישמש לקידום הפצת תורה, אתה יכול לקבל. אם לא, אינך יכול לקבל. אם התורם רוצה להשתתף בזכות של הפצת התורה ועל ידי הכסף אכן תוסיף להפצה, כדאי לקחת ממנו.
שאלה: לחץ לחבוש כיפה: יש לי כמה חברים בעבודה שהם לוחצים עלי כדי שאני יחבוש את הכיפה. רציתי לדעת מה דעתך בנושא הזה, כי מתי שהם שואלים את השאלה אני מתרחק קצת מהדת לא מניח בגללם תפילין ומפסיק לקרוא תהילים ולאט לאט יורד מהתפילות? איך אני יכול להוריד אותם ולחזור לעצמי לאט לאט, אני רוצה שזה יבוא ממני ולא מהם?
תשובה: ב"ה לך. אני מאוד מאוד מבין אותך. זה מאוד לא קל שאחרים לוחצים עליך על כל מיני דברים כאלו. פעמים רבות אנשים לא יודעים באמת מה האדם מרגיש ומה מכביד עליו ומה לא, ואז התגובות שלהם פשוט מפריעות ומזיקות. לכן, חשוב מאוד שהאדם יהיה חזק עם האמת שלו, ולא יהיה מושפע מכל מה שאחרים אומרים. בסופו של דבר אה עומד באמת רק לפני אבינו שבשמים, ורק לו אתה צריך לתת דין וחשבון. כשאתה מדבר עם אחרים, חשוב מאוד שתהיה תקיף, בעדינות וברצינות תגיד את האמת שלך, ואת תיתן להם להשפיע עליך. זה לא טוב לך, ואתה חייב לדאוג לעצמך. כשמישהו מעלה את הדבר, תגיד לו חד משמעית שלא, וזה מוחלט, זה לא טוב לך, ולא מתאים לך עכשיו ושהנושא לא לדיון. אני מאמין שאמירה ברורה שלך, תגרום להם לשנות את הגישה והנושא ירד מסדר היום שלך. כמובן שתמיד חשוב להמשיך ולהתקדם, ואני בטוח שגם אתה חושב כך ורוצה בכך, אך חשוב שההתקדמות תהיה נכונה. אשמח להיות בקשר ולעזור לך להמשיך ולהתקדם לפי הקצב שלך ולפי ההתאמה שלך. אתה מוזמן להיות איתי בקשר דרך האימייל שלי וכך הדברים גם ירוצו מהר יותר. בברכת גמר חתימה טובה הרב יצחק גרינבלט Zahig1 gmail.com
שאלה: כהן פסול: האם יש דבר כזה כהן פסול?
תשובה: כהן שהתחתן עם אישה האסורה לו נפסל מלשמש בכהונה עד שיפרוש ממנה. ילדיו נחשבים לחללים ואינם כהנים.
שאלה: איך להרגיש את העוצמה האמיתית של התפילין?: אני מתחזק כבר תקופה והחלטתי להניח תפילין, וכולם מספרים לי על הניסים והתחושה האמיתית של התפילין וכמה טוב זה עושה לנשמה ולגוף. אני לא מניח תפילין רק כדי להרגיש, ואני לא מתלונן למה אני לא מרגיש, אלא עושה כמיטב יכולתי לעשות את זה באהבה וכדי לחזק את האמונה. אבל באיזשהו אופן זה חסר לי שאני לא מרגיש. אני מאוד מאוד רוצה להתקרב לבורא עולם מחדש, אחרי שנפלתי וב ה הוא החזיר אותי אליו. אז מצד אחד אני מאמין שזה יבוא בזמן הנכון, אבל מצד שני זה חסר לי כי אני ממש צריך את התחושה הטובה הזו שתחזק אותי כל יום ותעזור לי להרגיש חי באמת. יש דרך שבה אני אוכל להרגיש יותר את העוצמה האמיתית של בורא עולם וכוח התפילין בתוכי? ויום טוב,
תשובה: ב"ה מאוד מאוד שמחתי לקבל את מכתבך. שמחתי לשמוע שאחר הריחוק שהיה לך, אתה זוכה לחזור ולהתקרב, וזוכה לראות השגחה פרטית של ה'. שמראה לך כמה שאתה חשוב לו, וכמה הוא אוהב אותך. באמת ה' קורא אלינו בכל יום ובכל שעה, ואנו נקראים לשים לב, להקשיב לאותן הקריאות, הלחישות הפנימיות, ולשנות את הדרך שלנו, להתחזק ולהתקדם. זה ממש נפלא להיות בהתקדמות, להתחדש בקשר הנפלא הזה עם אבינו שבשמים. אחת מהמלחמות הגדולות של היצר הרע, נגד כל התהליך הנפלא הזה הוא לגרום לנו להיות אדישים, שלא נרגיש את השינוי שאנו עוברים. כנגד הקושי הזה חשוב לעבוד, חשוב לחזק גם את הרגש שלנו, גם את התחושה. אחד מהדברים החשובים הוא ללמוד על כל מה שאנו עושים, ללמוד על חשיבות הדבר, לקרוא סיפורים על העניין, וללמוד מוסר ואמונה על נושא התפילין. מלבד זאת, חשוב מאוד לפני שמניחים את התפילין לעצור ולחשוב, לעצור לתת לרגש לפעול, לא להגיע לתפילה ברגע האחרון, אלא להתכונן, לטבול במקווה, אם אפשר, ולהניח תפילין בנחת ובתפילה לה'. אשמח מאוד להיות בקשר ולעזור בתחום זה ובעוד תחומים, אתה מוזמן לפנות אלי אל האימייל שלי, בכל שאלה ובקשה ואשמח לעזור לך. הרב יצחק גרינבלט zahig1 gmail.com
שאלה: סלידה מהלכות היהדות למי שהיהדות זרה לו: בטיסות בהן מספר הגברים היהודים שומרי המצוות מגיע לכדי מניין ויותר, נוטים נוסעים אלה לחבור למניין במעברי המטוס, במטבחון וכיו"ב. נוסעים יהודים הקמים לשירותים ונתקלים בדרך החסומה חוזרים למקומותיהם, חלקם תוך גילוי הבנה לקיומה של מיצווה, חלקם בכעס על שיהודים שומרים מיצוות אינם מוצאים פסול בפגיעה בזולתם לצורך קיום מיצווה. חלקם של הנוסעים שאינם יהודים העושים דרכם לשירותים ואינם מסוגלים להגיע אליהם בראותם יהודים מכוסי גלימות לבנות וכרוכי רצועות עור וקופסאות המתנדנדים וקוראים קריאות (מרבית אלה שאינם יהודים אינם מודעים למיצוות התעטפות בציצית, הנחת תפילין, עניית אמן, יהא שמי רבא מבורך וכו. וחזות עיניהם היא המידע היחיד העומד לרשותם) - נוסעים אלה נוטים לפתח גישה שלילית מאוד ליהדות שאיננה מוצאת פסול בקיום פולחן דתי תוך התעלמות מ250 נוסעי טיסה שבכל רגע נתון כמה מהם זקוקים לשירותים ואינם יכולים לעשות בהם שימוש. השאלה: האם לא ראוי לגבש צוות רבנים על מנת לפסוק הלכה שתרים את קרנה של היהדות ולא תשפיל את היהדות כדת הפוגעת בזולת במהלך קיום פולחן?
תשובה: : ראשית התפלה אינה פולחן. הענין הוא ענין אמיתי לא מצד מה שזה גורם לחילול ה'. לא ראוי לעשות מצווה כשזה פוגע בבן אם לחבירו. צריך לחשוב על פתרון בצורה של השארת אולי דרך צרה להגעה לשירותים. אם זה לא ניתן להכריז לפני תחילת התפלה שבמשך רבע השעה הבאה יעמדו להתפלל ומי שצריך להתפנות מתבקש לעשות זאת לפני כן.
שאלה: ללמוד מתוך תנ"ך קסוטו: הרב ראיתי שאלות בנושא אבל עדין לא הבנתי האם יש בעיה ללמוד בספריו של "קסוטו", בעיקר בפירושו לתנ"ך, ואם כן, מה הבעיה? כרגע יש לי את התנ"ך הזה בבית מה לעשות איתו?
תשובה: : פירוש קסוטו הוא פירוש שלא מחויב למסורת היהודית. הפירוש מביא דברים מביקורת המקרא. מי שמלא אמונה-תורה ויודע לזהות דברים שלא מסתדרות עם יסודות האמונה יכול להשאיר את הספרים בביתו. קריאה בביקורת המקרא היא בעיקר בכדי לעמוד על השאלות שמעוררים בביקורת המקרא. השאלות במקרים רבים הינם שאלות טובות אולם התשובות הם לא מבוססות ורבים מהם המצאות והעלאת דברים לא מבוססים. אולם אם אין לך מספיק מידע תורני לא להשתמש בפירוש. בעז"ה בעוד כמה שנים תוכל לקרוא שם ומתוך מה שכתוב שם תעמוד על השאלות שמתעוררת בלימוד המקרא. אולם את התשובות אתה תיצור על יסודות האמונה והמסורת.
שאלה: כהן בבית עלמין: אני בחור דתי בן 30 כהן אשר רוצה לבקר בקברו של סבי שלא היכרתי מעולם,סופר לי כי סבי הציל את חיי ושמר על אימי בזמן הריונה ואני מרגיש דחף עצום לעלות לקברו. חשוב לי לציין שאיני בקשר עם אף אחד מצד אבי מדובר על סבי מצד אבי ואיני מכיר אף אחד,ואת הפרטים אודות מקום קברו הצלחתי לאתר אחרי המון זמון והשקעה. אנא פיתרו לי את הדילמה בה אני נמצא.
תשובה: אשריך ואשרי חלקך שיש בך מידה רבה של הכרת הטוב ושל כיבוד הורים, ובדיוק השבת קראנו על גודל חיוב הכרת הטובה, כפי שאנו מוצאים בפרשת הבאת הביכורים. הנשמה של סבך נמצאת כעת למעלה בעולם שכולו טוב, ואם באמת רצונך להרגיש קרוב אליו ולגמול עימו חסד, החסד הכי גדול שאפשר לעשות עימו הוא ללמוד לעילוי נשמתו. לפני הלימוד תזכיר את שמו, ובזמן הלימוד ודאי תרגיש קשר עמוק ונפלא, ואף תעשה עימו חסד שאין למעלה ממנו. עלייה לקבר אסורה לכהנים, ורק אם הקבר נמצא קרוב לגדר בית הקברות, תוכל לעמוד בחוץ סמוך לגדר. אך אל תצטער משום שבקבר נמצא כעת רק הגוף ללא רוח חיים, וזו קירבה חיצונית יותר. (מעבר לכך, כעת שסבך בעולם האמת ורוצה בכל מאודו שצאצאיו ילכו בדרך התורה, הגעה לקבר באופן אסור כמובן תגרום לו צער רב).
שאלה: חשמל בבין השמשות: לכבוד הרב, 1. האם מותר ליהודי להדליק בשינוי אור שכבה בבית הכנסת בזמן בין השמשות (בין שקיעה לצאת הכוכבים)בע"ש כאשר מדובר בנורות פלורוסנט בלבד? 2. מה הדין כאשר מדובר בשבת עצמה, האם מותר לומר לרמוז לגוי בכגון זה שידליק את האור (נורות פלורוסנט בלבד)? 3. מה הדין לגבי מזגן שנכבה בשבת ויש צער לנמצאים, האם מותר לרמוז לגוי להדליקו והאם יש הבדל בין בית פרטי לבית כנסת?
תשובה: 1. קשה להתיר דבר כזה בצורה ציבורית וגורפת. אפשר להגיד לגוי להדליק את האור. 2. מותר, כיון שזה איסור דרבנן. 3. מותר, ואין הבדל בין ביהכנ"ס לבית פרטי. (איסור חשמל בשבת הוא מדרבנן,למעט גופים עם חוט להט).
שאלה: מקלחת בתשעת הימים: האם מותר להתקלח בתשעת הימים במים חמים ולא רק לצורך ניקיון אלא לשם הנאה? ואם מנהג המשפחה הוא להתקלח עם מים חמים, אז לעשות כמותם או לנהוג אחרת?
תשובה: אשכנזים נוהגים להימנע מרחצה כל תשעת הימים. לכן לאשכנזי אסור, אף אם משפחתו נוהגת כן להתקלח במים חמים, ומנהג המשפחה אינו מתיר את איסור הרחצה. (כמוזכר בשאלה, אדם שהתלכלך או הזיע, מותר לו לשטוף את עצמו).
שאלה: כשרות: כלי בשרי בתנור יחד עם תבשיל חלבי: יש לנו בדירה תנור גדול עם שתי "קומות" (רשתות). באחת "הקומות" בתנור אפיתי עוגיות פרווה בתבנית בשרית (לא בן יומו). בקומה אחרת הכניסה השותפה שלי בטעות פשטידה חלבית שנאפתה במקביל לעוגיות. יצוין, כי לא טפטף דבר על התבנית הבשרית. האם יש להכשיר את התבנית הבשרית? אם כן, האם תוכל להסביר לי כיצד עושים זאת?
תשובה: אם הפשטידה החלבית היתה מלמעלה וכן אם בתבניות יש נקבים,יש להתייחס לעוגיות כחלביות. ואפשר להתירן כפרווה רק אם הם בתבנית העליונה ואין היא מנוקבת, שאדי הפשטידה לא יכולים לעלות ולהיכנס בעוגיות החלביות.
שאלה: הכנסת אורחים בצום: בצום תשעה באב האחרון חבר טוב הגיע אליי לביקור. לצערי החבר לא צם והוא ביקש להכין לעצמו משהו לאכול. איך אני צריך לנהוג במצב כזה? אני יודע שאסור למכור אוכל ושתייה ליהודי ביום צום, אז בטח שלא בביתי, אבל מצד שני יש את מצוות הכנסת אורחים. אשמח לקבל תשובה.
תשובה: צריך להגיד לו, בצורה יפה, שהוא לא יכול למלא את מבוקשו. אם הוא לוקח בעצמו, כיון שהוא לא מסייע, אין איסור.
שאלה: יום כיפור בחו"ל: ביום כיפור הקרוב, 2011, אני אהיה בחו"ל. ההפרש הוא 7 שעות אחורה. ברצוני לצום ביום כיפור, והשאלה שלי מבחינת הזמנים מתי אני אמורה להתחיל לצום ומתי לסיים אותו. אקדים לתשובה
תשובה: הצום מתחיל לפני השקיעה במקום בו תהיי ומסתיים כמה דקות אחרי צאת הכוכבים באותו מקום. ניתן לראות את זמני היום בלוח השנה שבאתר ( או אצל רב המקום בו תהיי.
שאלה: הזכרת שם שמים לבטלה: רשום שעל עוון הזכרת שם שמים לבטלה אין כפרה. קראתי סיבה לדבר מפני שרשום שעל המזכיר שם שמים לבטלה נזדעזה הארץ וכל גדודי מעלה רועדים ביראה ורתת כשמזכירים שם שמים ובעצם אדם שעבר על דבר זה חטא לא בין אדם למקום, שמספיק תשובה, אלא בין אדם לחבירו ועל זה איך יבקש סליחה מכל האנשים החיים על פני כדור הארץ? רציתי לשאול, איך אין על עון זה כפרה, רשום שאין דבר העומד בפני התשובה? אשמח לתשובה מפורטת.
תשובה: גם כשאומרים אין כפרה, אין הכוונה שאין כפרה בכלל, אלא זאת מן אמירה שאומרת שלזה אין סליחה, אבל אנחנו יודעים שיש מציאות שהקב"ה חותר חתירה מתחת כסא הכבוד. התשובה על חטא כזה הוא לתקן את אותו עניין, לקדש את שם ה', זהירות בתפילה, לעצור ולחשוב כל פעם לפני אמירת שם ה'. לכבד את שם הוויה יותר מאשר פעם.
שאלה: חזן שאני מסוכסך איתו: בבית הכנסת שאני מתפלל יש מידי פעם שליח ציבור שאני מסוכסך איתו, וברגע שהוא מתפלל אני לא מסוגל בשום אופן לכוון או לעקוב אחריו. מה לעשות? להתפלל קטעים מסוימים לבד ולסיים לפניו?
תשובה: אם אתה לא מצליח להתגבר על המריבה- תחפש מקום אחר. אבל זה כישלון- אתה צריך לתקן את המריבה הזאת.
שאלה: רכילות כדי למצוא שידוך: משהו שמרכל כדי למצוא שידוך וכולם שומעים את הרכילות (כשהוא מדבר בטלפון), האם צריך להגיד לו להפסיק לרכל או לצאת מהחדר?
תשובה: אין הצדקה לרכילות. צריך לעצור אותו. יש דרכים שונות לעצור אותו וצריך לעבוד עם שכל- אבל צריך לעצור. לפעמים דיבור לא עוזר- ואז צריך לצאת החוצה.
שאלה: הפלגה באוניה בחגים: האם מותר להפליג באוניה בחגים?
תשובה: בחול המועד מותר. בחגים בשבתות זו בעיה וצריך לדבר עם הרב שנותן את הכשרות להפלגה. יש סוכה באוניה? חג שמח
שאלה: שאלה בקשר לשבת: בתנ"ך כתוב "ושמרתם את השבת מחלליה מות יומת כי כל העושה בה מלאכה ונכרתה הנפש ההוא מקרב עמיה" (שמות לא 14). לפי זה, בעצם, כל מי שאי פעם חילל שבת בחיים שלו (גם אם הוא שומר שבת עכשיו או ישמור שבת) הולך להיות לנצח בגיהנום? בכל אופן, השאלה שלי היא, אם זה נכון, אז למה לבנאדם שאי פעם חילל שבת, כדאי לנסות ולהמשיך לשמור שבת? הרי גזר הדין שלו נקבע, אז מה הטעם להמשיך ולנסות? מראש על זמנכם,
תשובה: לכל דבר יש תשובה. אם אדם חטא פעמים- הוא צריך לשוב בתשובה פעמים. מי שחטא פחות- יותר קל לו לנקות. אדם שהתלכלך בטיפת בוץ- זאץ סיבה שעכשיו הוא ילכלך את כולו בבוץ?
שאלה: שד"ל (שמואל דוד לוצאטו) ויחס חכמים אליו: לרב, אני לומד במכלה דתית שבה מועבר קורס שנקרא מבוא למקרא ויש בו לכאורה הרבה אמירות בעייתיות. בשיעור האחרון למדנו על פירוש של שד"ל על שני פסוקים בסוף פרק לח בישעיה והוא אומר ששני פסוקים אלו נכנסו יותר מאוחר לתנ"ך. האם זו בעיה? ומה יחס חכמים בכלל לשד"ל ופרושיו? האם היו חכמים שהלכו בדרכו? אם הרב לא רוצה לענות בפרהסיה על שאלה זו בבהירות כדי שלא יטעו רבים ויפתח פתח הייתי מעדיף שלא תפורסם באתר והעיקר שאקבל תשובה שלמה ובהירה אם אפשר.
תשובה: באופן כללי שד"ל היה נגד ביקורת המקרא ובעד המסורת. אולם הוא הושפע רבות מההשכלה במערב אירופה. יש לקבל בזהירות אמירות שבהם אנו רואים השפעה מחקרית שעלולה לפגוע באמונה. לדעתי, יש בעיה לומר שהפסוקים בישעיה לא נכתבו ע"י ישעיה הנביא. רבים מגדולי ישראל מזכירים את דברי השד"ל בדבריהם.
שאלה: האם העולם מוגבל בזמן ואכילה לאחר תענית: א. למדתי מפס בספר במדבר (אם אינני טועה), שאסור לאדם לישון אחרי סיום הצום (צום ציבור) לפני שדואג שגם לעניים י הי ה אוכל לשבור את הצום. האם היום זה עדיין תקף? כיצד צריך לנהוג? ב. מצד אחד כתוב בתנ"ך "לכל זמן ועת לכל חפץ תחת השמיים, עת לאהוב ועת לשנוא." וברור שהעוה"ז מוגבל בזמן ולכן יכול להיות מצב חס וחלילה ו שמשיח יבוא בדין מפני שכבר הגיע הזמן לגאולה, אבל מצד שני- עמ"י יכול לשנות זאת ולהביא גאולה ברחמים כך שאנחנו כן יכולים לשלוט על הזמן. בנוסף, אדם יכול לחזור בתשובה בכל רגע ושני ה, אז איך זה שכתוב "לכל זמן ועת."? האם יכול להיות מצב שהאדם לא יוכל להתקדם בעבודת ד רק בגלל הזמן שמגביל אותנו? אשריכם, תזכו למצוות.
תשובה: א. כן, אבל צריך לבדוק למה הכוונה, לכל עניי העולם? הארץ? העיר? השכונה? לכל אדם זה תלוי על פי מידת השפעתו. ב. זה לא נכון, זה לתלות את הבעיות בדברים חיצוניים. אדם שתולה את העובדה שהוא לא מתקדם בעבודת ה' בכל דבר חיצוני- זה תירוץ. בכל מצב אדם צריך ויכול להתקדם בעבודת ה'.
שאלה: הנחת תפילין כהלכתה: הרב, שאלתי עוסקת בהנחת תפילין של ראש. מבוא: אל מול תלונת הפוסקים האחרונים, על הנחתם שלא במקום עד כדי שלא קיימו את המצווה ועלתה להם ברכה לבטלה, עומדת המציאות של הרבה בעלי בתים, ואני רואה את בתי הכנסת הספרדים, שהתפילין משוך אל המצח. ואף כשאני מציע לתקן, בבית הכנסת שאני מעביר שיעור, הם אומרים: כך נהגנו לפני גדולים (רבנים ספרדים של הדור הקודם) ואף אחד לא העיר! השאלה: האם יש ראשון, או אחרון (ספרדי) שעליו אפשר לסמוך מנהג זה? כוונתי, שאם יש, אני אפטור את עצמי מלהוכיחם על זה ואדון אותם לכף זכות
תשובה: אין היתר לנהוג כך וצריך להעיר ובע"ה במשך הזמן ישמעו ויתקנו.
שאלה: לחן כל נדרי: מהו מקור הלחן של תפילת "כל נדרי", האם נכון הוא שזה לחן של כומר?
תשובה: זהו לחן עתיק מאוד. ייתכן שיש בו מוטיבים של הסביבה בה החל הלחן, כמו הרבה נעימות יהודיות שיש בהן מוטיבים סביבתיים. קרה גם להפך שהסביבה הושפעה מהיהודים. על סמך מה כתבת שהמקור הוא כומר? אולי כומר טוען כך. במחקרים מעין אלו הפרוץ מרובה על העומד וההשערות ה"מדעיות" הן מפוקפקות ביותר. אדרבה יש חוקרים נוכרים הטוענים שהמוסיקה הכנסייתית מקורה בשירת הלויים שהגיעה לרומא מירושלים.
שאלה: האם אני ספרדי או אשכנזי: רציתי לדעת אבא שלי טוניסאי אמא שלי מרוקאית, איזה צד אני ספרדי או אשכנזי?
תשובה: עליך לנהוג כמנהג הספרדים יוצאי תוניס.
שאלה: דירוג מרצים - המשך: קראתי את תשובת הרב ליאור שליט"א שאלה: באתר של אגודת הסטודנטים יש פינה של דירוג מרצים. הפינה נודעה שסטודנטים יקראו על המרצים לפני שהם בוחרים לאיזה קורסים הם נרשמים, וגם סטודנטים שסיימו קורס עם מרצה מסוים- יכולו להיכנס ולכתוב איך הוא היה, איכות ההוראה, אם הוא ענה לשאלות התלמידים, אם הוא נותן עבודות קשות או קלות, איך המבחנים וכו. האם מותר להשתתף בזה או שזה לשון הרע? (לי אישית זה מאוד עוזר להיכנס וככה לבחור קורסים)
תשובה: אם אתה מבליט את הצד החיובי, אין בזה כ"כ בעיה. בדברים שליליים יש מקום לחשוש ללשה"ר. ע"כ. בהיותי סטודנטית בכל מחצית נכנסים לשיעורים ומחלקים לסטודנטים "סקר רמת הוראה" שתוצאותיו הועברו למרצים וגם התפרסמו לציבור הסטודנטים. הסקר הוא אמריקאי - דירוג מ1-10. זכור לי היטב שאחד המרצים שלי שקיבל בשנה לפני כן דירוג יחסית נמוך השתדל מאד בשיעור כדי להסביר טוב ולדאוג שהתלמידים באמת יבינו את החומר הנלמד, ואני הייתי באמת מרוצה מאד מהשיעורים שלו והבנתי אותם (אפילו יותר מהתרגול). יתכן שאצל חלק מהתלמידים האחרים התגובה היתה פחות נלהבת משלי. משום כך עניתי לסקרים אלה, תשובות אמיתיות, גם אם בוודאי לא נתתי דירוגים נמוכים מאד. האם היה בכך איסור לשון הרע? השאלה נשאלה בהמשך לשאלה "דירוג מרצים" תשובה: מכיוון שהבלטת את הצד החיובי- זה ר.
שאלה: עץ שמפריע מגינת השכן: הענפים של העץ של השכן שלנו חדרו מעבר לגדר אלינו, למגרש הפרטי שלנו, בדיוק למקום מעבר, הם חסמו את המעבר. אני יכול לגזום את הענפים המפריעים למעבר בעצמי מבלי לדרוש מהשכן לגזום?
תשובה: כן
שאלה: דברים שלא מוצאים בציבור החרדי: לכבוד הרב רציתי לברר כמה שאלות בנוגע לציבור הדתי לאומי, האם הרב צבי יהודה היה בעד תנועת בני עקיבא? ועוד, מה המקור הלכתי לפתיחת מוסד מעורבב בנים ובנות, וכי אי אפשר לעשות הפרדה גמורה? אני רואה איך אחינו החרדים יודעים להחזיר בתשובה גם בלא עירבוב של בנים ובנות ואפילו מחזירים יותר מאיתנו בתשובה? ועוד בנוגע לרבנים בציבור הדתי לאומי, למה ישנם רבנים שמתירים דברים כמו לחיצת יד לאישה, ישיבה מעורבת גברים ונשים בחתונות, דברים שלא היינו מוצאים בציבור החרדי?
תשובה: 1. הרב צבי יהודה היה בעד הערכים אבל התנגד לתערובת בין בנים לבנות. 2. אין היתר למוסד מעורב של בנים ובנות, ורק בגיל צעיר מאוד עד גיל תשע אפשר להקל בשעת דחק. 3. גם מגדולי הרבנים בציבור החרדי יש שהקילו בלחיצת יד לאישה אם היא הושיטה את ידה כדי לא לביישה. וגם בישיבה מעורבת אם היא נעשית בצניעות של הנשים שיושבות ליד בעליהן ולבושות צנוע וזהירות משיחות עם גברים זרים. ובאמת יש דברים טובים שאפשר ללמוד מחרדים אבל יש להם גם הרבה מה ללמוד מאיתנו.
שאלה: שבוע לפני החתונה: אנחנו מתקרבים מאד לחתונתינו ורצינו לשאול ממתי אסור לנו להתראות, אם אנחנו מתחתנים ביום שני בשעה 19:00(לפני שקיעה), אסור להתראות מיום שני בשעה 19:00 ששבוע לפני, או מהשקיעה של אותו יום שני של שבוע לפני, או שאפילו כבר מיום ראשון, או שזה לא כזה קריטי כי זה רק מנהג? ובשמחות.
תשובה: המנהג לא להיפגש שבוע לפני החתונה הוא מנהג טוב ויש לו סימוכין בהלכה אולם הוא אינו מחייב ואין בו גדרים הלכתיים מדוייקים ולכן אתם יכולים לבחור את אחת האפשרויות שהעליתם, כרצונכם. מזל טוב! תזכו להקים בית נאמן בישראל ולכל הברכות הכתובות בספר התורה הזה!
שאלה: כיצד מחשבים 40 יום בטיפול IVF: במקרה שהוחזרו עוברים לאחר טיפול IVF ולעתים לאחר הקפאה ממתי מחשבים 40 יום ליצירת הולד לענין הפלות או תפילות או צומות?
תשובה: היום רוב הפוסקים מחשבים 40 יום לגבי פדיון הבן אחרי הפלה לפי תחלית יצור אברים של הולד, דבר הנראה באולטרא סאונד. לגבי צומות צריך לשאול רב לפני צום יום כיפור כיון שיש הרבה דברים שמשפיעים על יכולת לצום או היתר לאכול, נשים בהריון לא צומות בכל התעניות חוץ מיום כיפור ותשעה באב.
שאלה: בורגול לא מבושל: מה מברכים על בורגול שאינו מבושל אלא רק מושרה, המוגש בתור סלט עם ירק עלים?
תשובה: בורא פרי האדמה.
שאלה: כשרות ספגטי בחו ל: אני נמצא במרכז אסיה, ומצאתי איטריות איטלקיות של חברת "ברילה", שאותם מוכרים גם בארץ. בפורומים שונים באינטרנט מצאתי שאיטריות אלו כשרות בקרואטיה ובאיטליה, אבל אני לא בטוח לגבי הכשרות שלהם כאן. האיטריות מיוצרות באיטליה, והם כשרות גם בארץ. האם יש סיבה להניח שפס הייצור יהיה שונה לייצוא לכאן?
תשובה: וברכת ד' אם זה אכן מיוצר באיטליה, ואין שינוי ברכיבים אפשר לאכלו. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: צניעות בלבוש בבני משפחה: הרב, אם מישהי (יתומה מאב מגיל צעיר) גדלה עם גיסים שלה ממש מגיל 7-8 בערך והם כמו אחים אחד כלפי השני. כשהם נמצאים אצלה בבית, למשל בשבתות, האם מותר לה להיות לידם עם חולצה קצרה (כמובן לא צמודה או משהו כזה אבל לא מגיעה למרפק)? ומה לגבי מכנס (רחב)? מראש
תשובה: זה לא משנה, וגם ליד ההורים והאחים מבחינה חינוכית בחורה צריכה להתלבש בלבוש צנוע, כמו כל בת ישראל.
שאלה: אורז עם בצל חלבי: חתכתי בטעות בצל עם סכין חלבית (אמנם לא השתמשתי בה ב24 השעות האחרונות לחתוך משהו חלבי). אחר כך טיגנתי והוספתי אורז - בסיר פרווה. האם מותר לאכול את האורז הזה בשבת עם ארוחה בשרית. מה דין הסיר?
תשובה: אם מדובר על סכין שלא השתמשו בה לחיתוך דברים חלביים רותחים ממש, אז אין כאן בעיה ואפשר לאכול בארוחה בשרית והסיר נשאר פרווה. אם הסכין היה חלבי ממש, לאשכנזים יש לבצל דין חלבי ואין לאוכלו עם בשר. אפשר להקל ולאוכלו בארוחה בשרית אולם קשה יהיה לשים לב שלא יאכלו אותו עם בשר ולכן כדאי להימנע. הסיר יחשב כחלבי.
שאלה: ותיקין לאט או מניין מהר: מה עדיף לעשות, להתפלל וותיקין יחיד עם טלית ותפילין ולאט או להתפלל במניין וממש מהר? ואם וותיקין, למה?
תשובה: מכיוון שהכוונה בתפילה היא דבר משמעותי מאוד, ובנוסף זאת תפילה בנץ החמה- היא עדיפה.
שאלה: מעין עין הנצי"ב: רציתי לשאול לגבי הכניסה למעיין בקיבוץ עין הנצי"ב, המעיין נמצא בתוך הקיבוץ והקיבוץ לא מעוניין שיכנסו אליו (מסיבותם שלהם) אך אין להם רשות על המעיין אז כדי למנוע את הכניסה הקיבוץ לא מרשה לאדם שאינו מאורחי הקיבוץ להכנס לקיבוץ ובכך מונע את הכניסה למעיין. האם הקיבוץ רשאי למנוע ממני בדרך זו להכנס למעיין?
תשובה: אני לא חושב שזה חוקי. אסור להם למנוע מאנשים להיכנס לקיבוץ ולמעיין. אותו דבר יש אנשים שעושים מסביב לכינרת. משתלטים על חופים והופכים אותם לפרטיים וגובים כסף. אנשים שואלים האם זה לא גזל להיכנס לחוף כזה ללא ת וההפך הוא הנכון! האדם שגובה כסף הוא הגזלן. מותר להיכנס לקיבוץ. וכמו שאמרנו, כך הדין גם בחופים מסביב לכינרת- שרוב רובם הוא ללא רשות מצד המדינה, והם גזלנים.
שאלה: פתיחת קבר המת: שמעתי בשם המקובלים שיש עניין לא לסגור את הקבר ביציקת בטון עד סוף השבעה. מעשה שארע שסגרו את הקבר וביקש אחד האבלים לפותחו בכדי לחוש לדברי המקובלים. האם זה מותר או שמא יש בזה משום הפחדת המתים כדאיתא בחגיגה (ד:) עם שמואל שפחד?
תשובה: לא כדאי להתעסק בקבר אחרי שהיתה יציקה.
שאלה: בהמשך לשאלה סיר חם על השיש: לרב ישנה שיטה בבישול אורז, לקבלת תחתית אחידה ושרופה (טעים מאוד) לוקחים מטלית רטובה ופורסים על השיש ומניחים את הסיר מהאש ישירות על המטלית הרטובה. אחרי שהעשן מתפזר ניתן להוציא את האורז טיפין טיפין מהסיר והשכבה התחתונה יוצאת אחידה ומושלמת. ראיתי בתשובה קודמת שאם יש נוזל בין הסיר לשיש זה מטריף את האוכל, האם זה נכון גם לגבי האורז במקרה האמור? אם כן, האם יש דרך לפתור הבעיה?
תשובה: למה זה מטריף את האוכל? לא נראה לי בכלל. אפילו על מקום שהוא טרף, ולא השיש, שהוא בכלל לא טרף (בד"כ)- הוא לא עובר דרך המטלית לסיר.
שאלה: מיקרוגל - חימום מאכל חלבי בכיסוי בשרי: חיממתי במיקרוגל במשך כדקה מאכל חלבי על צלחת זכוכית חלבית. בטעות כיסיתי את האוכל שבתוך המיקרוגל במכסה פלסטיק המשמש לכיסוי מאכלים בשריים. מה דין האוכל? מה דין צלחת הזכוכית החלבית? מה דין כיסוי הפלסטיק הבשרי? מראש
תשובה: אם הכיסוי היה נקי ולא השתמשת בו ב-24 שעות האחרונות, באוכל ובצלחת אין בעיה. גם אם השתמשת יש מקום להקל. את המכסה יש להגעיל.